Greek Legal Document

Category: 173

Content:
72. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Γ2/5099 της 11 Νοεμ./3 Δεκ. 1991 (ΦΕΚ Β΄ 991) Τροποποίηση των Ε3/1788/84 (ανωτ. αριθ. 52) και Ε5/4876/90 Αποφάσεων ΥΠΕΠΘ. Έχοντας υπόψη: 1.Το Ν.Δ. 581/70 «Περί διοικήσεως της ΣΕΛΕΤΕ». 2.Το Ν.Δ. 789/70 «περί οργανώσεως της ΣΕΛΕΤΕ». 3.Την αριθ. Ε/1110/79 Απόφαση του ΥΠΕΠΘ, όπως τροποποιήθηκε με την αριθ. Ε/5277/81 Απόφαση του ΥΠΕΠΘ. 4.Την αριθ. Ε3/1788/84 Απόφαση του ΥΠΕΠΘ «Κανονισμός Σπουδών της ΠΑ.ΤΕ.Σ./ΣΕΛΕΤΕ». 5.Τις διατάξεις της παρ. 1 του άρθρ. 61 του Νόμ. 1566/85 «Δομή και λειτουργία της Α΄/θμιας και Β΄/θμιας Εκπ/σης κτλ.». Σελ. 516,394(β) Τεύχος 1227-Σελ. 4 6.Την αριθ. Ε5/1222/88 Απόφαση του ΥΠΕΠΘ με την οποία θεσπίζεται θέση «Συντονιστή Εργαστηρίων ΣΕΛΕΤΕ». 7.Την αριθ. Ε5/4876/90 Απόφαση του ΥΠΕΠΘ για τη «Μεταβίβαση μέρους των αρμοδιοτήτων του Δ.Σ. της ΣΕΛΕΤΕ σε ατομικά διοικητικά όργανα αυτής». 8.Τις αριθ. 6/14.5.91 (Θέμα 1) και 12/1.10.91 (Θέμα 1) Πράξεις του Δ.Σ. της ΣΕΛΕΤΕ. 9.Την υπ’ αριθ. Η 2871/90 κοινή απόφαση του Πρωθυπουργού και Υπουργού Εθν. Παιδείας και Θρησκευμάτων, αποφασίζουμε: Α.Τροποποιούμε το άρθρ. 1 της αριθ. Ε3/1788/84 (ΦΕΚ 135/ τ.Β΄/9.3.84) Απόφασης του ΥΠΕΠΘ «Κανονισμός Σπουδών της ΠΑΤΕ.Σ/ΣΕΛΕΤΕ» ως εξής: 1.Το ακαδημαϊκό έτος αρχίζει την 1η Σεπτ. κάθε χρόνου και λήγει την 31η Αυγούστου του επόμενου. 2.Το εκπαιδευτικό έργο κάθε ακαδημαϊκού έτους διαρθρώνεται χρονικά σε δύο εξάμηνα. 3.Κάθε εξάμηνο περιλαμβάνει τουλάχιστον 14 πλήρεις εβδομάδες για τη διδασκαλία και 2 για εξετάσεις. 4.Διακοπή του εκπαιδευτικού έργου αλλά και της εν γένει λειτουργίας της Σχολής πέρα από τα προβλεπόμενα στον κανονισμό αυτό είναι δυνατή με απόφαση του Δ.Σ. της ΣΕΛΕΤΕ ύστερα από πρόταση του Συλλόγου Καθηγητών της ΠΑΤΕΣ Αθηνών και μόνο για εξαιρετικές περιπτώσεις. Β.Μεταβιβάζουμε αρμοδιότητες στο Διευθυντή Σπουδών της ΣΕΛΕΤΕ και στο Διευθυντή της ΠΑΤΕΣ/ΣΕΛΕΤΕ Αθηνών, ως εξής: α)Η αρμοδιότηττα Γ2ε της αριθ. Ε5/4876/9.11.90 (ΦΕΚ 713/τ.Β΄/14.11.90) Απόφασης της Υφυπουργού Εθνικής Παιδείας και Θρησκευμάτων, μεταβιβάζεται στο Διευθυντή Σπουδών της ΣΕΛΕΤΕ, επειδή προΐσταται των Υπηρεσιών που έχουν τον τρόπο να εξασφαλίζουν τη συντήρηση και λειτουργία των μηχανημάτων Εκτυπώσεων. β)Η παρακολούθηση και ο συντονισμός του όλου έργου και της λειτουργίας (όπως ορίζεται στην Υπουργική Απόφαση αριθ. Ε5/1222/14.3.1988) των Ψυχοπαιδαγωγικής φύσεως Εργαστηρίων της Σχολής, που ήδη λειτουργούν ή θα λειτουργήσουν στο μέλλον (π.χ. Εργαστήριο Εποπτικών Μέσων Διδ/λίας, Εργαστήριο Ψυχολογίας-Παιδαγωγικής, Εργαστήριο Συμβουλευτικής κτλ.), μεταβιβάζεται στον Δ/ντή της ΠΑΤΕΣ Αθηνών, ως καθ’ ύλην αρμόδιο για τις Ψυχοπαιδαγωγικές δραστηριότητες και τα Ψυχοπαιδαγωγικά μαθήματα της ΣΕΛΕΤΕ. 32.Ε.θ.69-72 Σχολή Εκπ/τικών Λειτουργών Επαγ/τικής και Τεχνικής Εκπ/σης (Σ.Ε.Λ.ΕΤ.Ε.)